A területet először 1794-ben népesítették be fehérek, a Fort Industry erőd megalapításával, de sokan elhagyták az 1812-es brit–amerikai háború során. 1817-ben alakult ki újra település Port Lawrence néven, mellette egy másik Vistula névvel. A Miami és Erie-csatorna megépítésekor, az 1830-as években több kisebb település is versengett azért, hogy a csatorna északi vége lehesse, Port Lawrence és Vistula ezekben az időkben egyesült, és új településük neveként a Toledot választották. Toledo erőfeszítései ellenére, a csatorna vége a várostól kicsit messzebb épült meg.